wickkiey/tamil-wikipedia-chunked huggingface dataset:
# ஐதராபாத்தின் பொது தோட்டங்கள்

## ஈர்ப்புகள்

தெலங்காணா மாநில தொல்பொருள் அருங்காட்சியகம், பொட்டி ஸ்ரீராமுலு தெலுங்குப் பல்கலைக்கழகம், நன்கு அறியப்பட்ட திறந்தவெளி நடக அரங்கமான "லலிதா கலா தோரணம்", "ஜவகர் பால பவன்", தெலங்காணா சட்டப் பேரவை , சட்டமன்ற அலுவலகக் கட்டிடங்கள் போன்றவை இங்கு அமைந்துள்ளன. இன்றும் மக்கள் இதை ஒரு பொழுதுபோக்கு பூங்காவாக பயன்படுத்துகிறார்கள். இது நம்பள்ளியில் அமைந்துள்ளது.  
தெலுங்கானா மாநில தொல்பொருள் அருங்காட்சியகத்திற்கு வருகை தருவது கலை ஆர்வலர்களுக்கு மகிழ்ச்சி அளிக்கிறது. அழகிய பொதுத் தோட்டங்களில் அமைந்துள்ள இந்த அருங்காட்சியகத்தில் நாட்டின் பழம்பொருட்கள் மற்றும் கலைப் பொருட்களின் களஞ்சியங்களில் ஒன்றாகும். 1920ஆம் ஆண்டில் ஏழாம் நிசாமால் கட்டப்பட்ட இந்த அருங்காட்சியக கட்டிடம் இந்திய-சார்சானிக் கட்டிடக்கலைக்கு ஒரு சிறந்த எடுத்துக்காட்டு. இந்த அருங்காட்சியகத்தில் பௌத்த கலைக் கண்காட்சி, பிராமணிய மற்றும் சமண கலைக் கண்காட்சி, வெண்கல கலைக் கண்காட்சி, ஆயுதங்கள் மற்றும் கவச கலைக் கண்காட்சி, நாணயவியல் கலைக் கண்காட்சி, அஜந்தா கலைக் கண்காட்சி போன்ற பல கலைக் கண்காட்சிகள் உள்ளன. மாநில அருங்காட்சியகத்திற்கு அருகில் தற்கால கலை அருங்காட்சியகமும் உள்ளது.
# ஐதராபாத்தின் பொது தோட்டங்கள்

## அடையாளங்கள்

தெலங்காணா சட்டப் பேரவை, ஜூபிலி மாளிகை, தொல்லியல் அருங்காட்சியகம், தெலுங்காணா, இந்திரா பிரியதர்சினி அரங்கம், ஆசிப் டென்னிஸ் சங்கம், லலிதா கலா தோரணம், ஜவகர் பால் பவன் மற்றும் ஷாஹி பள்ளிவாசல் போன்ற சில முக்கிய அடையாளங்கள் இந்தத் தோட்டத்திற்குள் உள்ளன.
# வேலம்மாள் (தொலைக்காட்சித் தொடர்)

**வேலம்மாள்** என்பது 12 ஏப்ரல் 2021 ஆம் ஆண்டு முதல் விஜய் தொலைக்காட்சியில் திங்கள் முதல் வெள்ளி வரை மாலை 6 மணிக்கு ஒளிபரப்பான வரலாற்று நாடகத் தொடர் ஆகும். இது பதினேழாம் நூற்றாண்டில் தமிழ்நாட்டின் சிவகங்கைப் பகுதியின் இராணி மற்றும் பிரித்தானியக் கிழக்கிந்தியக் கம்பனிக்கு எதிராக ஆயுதம் ஏந்திப் போராடிய பெண் விடுதலைப் போராட்டத் தலையான இராணி வேலு நாச்சியார் என்பவரின் வாழ்க்கை வரலாற்றை மையமாக வைத்து 'சரவணன்' என்பவர் இயக்க பானிஜய் ஆசியா என்ற நிறுவனம் மூலம் 'தீபக் தர்' என்பவர் தயாரித்துள்ளார்.  
இந்த தொடரில் வேலம்மாள் என்ற கதாபாத்திரத்தில் கார்த்திகா என்பவர் நடிக்க, இவருடன் முக்தா பானு, விக்னேஷ், அம்பிகா, ரேஷ்மா பசுபுலேட்டி, சம்பத் ராம், ஓ. ஏ. கே. சுந்தர் போன்ற பலர் முக்கியக் கதாபாத்திரத்தில் நடித்துள்ளார்கள்.
# வேலம்மாள் (தொலைக்காட்சித் தொடர்)

## கதை சுருக்கம்

இது 1730 முதல் 1796 ஆம் ஆண்டு வரை தமிழ்நாட்டின் சிவகங்கைப் பகுதியின் இராணி வேலு நாச்சியார் பற்றியது. தனக்கு ஆண் குழந்தை பிறந்து, தனக்கு பிறகு நாட்டை ஆள வேண்டும் என்று நினைக்கும் சேதுபதி என்ற அரசனுக்கு வேலம்மாள் என்ற பெண் குழந்தை பிறக்கிறது. பெண் என்பதால் தன்னை ஒதுக்குவது பற்றி அதிக வருத்தத்தில் இருக்கும் வேலம்மாள், வருங்காலத்தில் எப்படி நாட்டை ஆளும் அளவுக்கு வளர்கிறாள் என்பது தான் கதை. .
# வேலம்மாள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- கார்த்திகா - வேலம்மாள்
- முக்தா பானு - உமையாள்
- விக்னேஷ் - ரகுபதி
- அம்பிகா - அம்மத்தா
# வேலம்மாள் (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- ரேஷ்மா பசுபுலேட்டி - நாகவல்லி
- ஓ. ஏ. கே. சுந்தர் - மரைக்காயர்
- சம்பத் ராம் - வீரண்ணா
- ரம்யா ராமகிருஷ்ணா - தனம்
- ஷாமிலி சுகுமார்
- ராம்ஜி - மாயவன்
- ராஜா
- நிலா - காந்தள்
# வேலம்மாள் (தொலைக்காட்சித் தொடர்)

## நடிகர்களின் தேர்வு

என்ற தொடரில் நடித்த 'கார்த்திகா' என்பவர் வேலம்மாள் என்ற கதாபாத்திரத்தில் நடிக்கின்றார். இவரின் தாய் கதாபாத்திரத்தில் தமிழ் மற்றும் தெலுங்குத் திரைப்பட நடிகை 'முக்தா பானு' என்பவர் உமையாள் என்ற கதாபாத்திரத்தில் நடிக்க இவரின் கணவன் கதாபாத்திரத்தில் 'விக்னேஷ்' என்பவர் சேதுபதி என்ற கதாபாத்திரத்தில் நடித்துள்ளார். இவர்களுடன் பிரபல தமிழ் நடிகை அம்பிகா, ரேஷ்மா பசுபுலேட்டி, ரம்யா ராமகிருஷ்ணா, ஷாமிலி சுகுமார், சம்பத் ராம், ஓ. ஏ. கே. சுந்தர் போன்ற பலர் நடித்துள்ளார்கள்.
# வேலம்மாள் (தொலைக்காட்சித் தொடர்)

## தயாரிப்பு

2020 ஆம் ஆண்டு ஒரு வரலாற்று தொடர் தயாரிப்பதாக விஜய் தொலைக்காட்சி அறிவித்தது. ஆனால் கொரோனா வைரசு காரணத்தால் அது தடை பெற்று 2020 இறுதி மாதத்தில் படப்பிடிப்பு ஆரம்பிக்கப்பட்டது. இதன் முதல் முன்னோட்டம் 28 டிசம்பர் 2020 அன்று ஒளிபரப்பப்பட்டு இருந்தது. பிக் பாஸ் தமிழ் 4 நிகழ்ச்சி ஒளிபரப்பான நேரத்தில் ஒளிபரப்பாகும் என பலராலும் எதிர்பார்க்கப்பட்ட நேரத்தில் தயாரிப்பு சார்ந்த பணிகள் முடியாத காரணத்தால் வேலம்மாள் தொடரை சில மாதம் ஒத்திவைக்கப்ட்டு 12 ஏப்ரல் 2021 ஆம் ஆண்டு மாலை 6 மணிக்கு காற்றின் மொழி என்ற தொடருக்கு பதிலாக ஒளிபரப்பட்டது.
# வேலம்மாள் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# வேலம்மாள் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# ஜம்மு காஷ்மீரில் இட ஒதுக்கீடு

ஜம்மு காஷ்மீர் (ஒன்றியப் பகுதி)யில் புதிய இட ஒதுக்கீடு கொள்கையை நடைமுறைப்படுத்த, இந்திய நாடாளுமன்றத்தின் இரு அவைகளிலும் சூன் மற்றும் சூலை 2019-இல் **ஜம்மு-காஷ்மீர் இடஒதுக்கீடு (திருத்தம்) மசோதா, 2019** நிறைவேற்றப்பட்டது.  
மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு மற்றும் சில ஒதுக்கப்பட்ட பிரிவுகளுக்கு தொழில்படிப்பு கல்வி நிறுவனங்களில் இடஒதுக்கீடு வழகவும் இந்த சட்டம் வகை செய்கிறது. இடஒதுக்கீட்டில் தொழிற்கல்வி நிறுவனங்கள் மற்றும் அரசு மருத்துவக் கல்லூரிகள், அரசு பல் மருத்துவக் கல்லூரிகள் மற்றும் பாலிடெக்னிக் கல்லூரிகள் ஆகியவை அடங்கும்.  
சமூகம் மற்றும் கல்வி ரீதியாக பின்தங்கிய வகுப்புகளைச் சேர்ந்த நபர்களுக்கு மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு வழங்க இந்த சட்டம் வகை செய்கிறது. இந்திய-பாகிஸ்தான் இடையே அமைந்த உண்மையான கட்டுப்பாட்டுக் கோட்டை ஒட்டியுள்ள பகுதிகளில் வாழ்பவர்களையும், சமூக மற்றும் கல்வி ரீதியாக பின்தங்கிய வகுப்பினரையும் ஜம்மு-காஷ்மீர் இடஒதுக்கீடு (திருத்தம்) சட்டம், 2019 வரையறுக்கிறது. இந்த இடஒதுக்கீட்டின் எல்லைக்குள் சர்வதேச எல்லையை ஒட்டியுள்ள பகுதிகளில் வாழ்பவர்களையும் சேர்க்க இந்த இட ஒதுக்கீடுச் சட்டம் வகை செய்கிறது. மேலும், கட்டுப்பாட்டுக் கோட்டை ஒட்டிய பகுதியில் வாழ்பவர் அடிப்படையில் இட ஒதுக்கீட்டில் நியமிக்கப்பட்ட எந்தவொரு நபரும் குறைந்தது ஏழு ஆண்டுகள் அத்தகைய பகுதிகளில் பணியாற்ற வேண்டும் என்று சட்டம் கூறுகிறது. இந்த சட்டம் சர்வதேச எல்லையை ஒட்டிய பகுதிகளில் வசிக்கும் நபர்களுக்கும் இந்த நிபந்தனையை விரிவுபடுத்துகிறது.  
ஜம்மு காஷ்மீர் ஒன்றிய அரசு அறிவித்தபடி, ஆண்டு வருமானம் 3 இலட்சம் ரூபாய் அல்லது வேறு தொகையைத் தாண்டிய எந்தவொரு நபரும் சமூக மற்றும் கல்வி ரீதியாக பின்தங்கிய வகுப்பினருக்குள் சேர்க்கப்படமாட்டார் என்று சட்டம் கூறுகிறது. இருப்பினும் உண்மையான கட்டுப்பாட்டுக் கோட்டை ஒட்டிய பகுதிகளில் வசிக்கும் நபர்களுக்கு இந்த வருமான விலக்கு பொருந்தாது. மேலும் இந்த விலக்கு சர்வதேச எல்லையை ஒட்டிய பகுதிகளில் வசிக்கும் நபர்களுக்கும் பொருந்தாது என இட ஒதுக்கீடு திருத்தச் சட்டம் கூறுகிறது.  
ஜம்மு காஷ்மீர் ஒன்றியத்தின் மலைப்பிரதேசங்களில் வாழும் (Residents of Hill Area), கல்வி மற்றும் சமூகத்தில் மிகவும் பின்தங்கிய வகுப்பினரான பகாரி மொழி பேசும் 9.6 இலட்சம் மக்கள் இந்த புதிய இட ஒதுக்கீடுச் சட்டத்தின் படி புதிதாக இட ஒதுக்கீடு 4% பெறுவர்
# ஜம்மு காஷ்மீரில் இட ஒதுக்கீடு

## கல்வி மற்றும் அரசுப் பணிகளில் இட ஒதுக்கீடு விவரம்

- பட்டியல் வகுப்பினர்களுக்கு (Scheduled Caste) - 8%
- பட்டியல் பழங்குடியினர்களுக்கு (Scheduled Tribe) - 10%
- பகுக்கப்பட்ட பிற சமூக சாதியினர் (Category Other social castes) - 4%
- கட்டுப்பாட்டுக் கோடு மற்றும் பன்னாட்டு எல்லைபுறத்தில் வாழ்பவர்கள் - 4%
- பின்தங்கிய பகுதிகளில் வாழ்பவர்கள் (Residents of Backward Area (RBA) - 10%
- மலைப்பிரதேசங்களில் வாழ்பவர்கள் (Residents of Hill Area) - 10%
- பொருளாதாரத்தில் நலிந்தவர்கள் (Economic Weaker Section) - 10%
- முன்னாள் இராணுவம், துணை-இராணுவப் படைகள் / காவல் துறை - 6%
- மாற்றுத் திறானாளிகள் (Physical Disabilities) - 4%
# ஜம்மு காஷ்மீரில் இட ஒதுக்கீடு

## இதனையும் காண்க

- பிற்படுத்தப்பட்டோர்
- கிரீமிலேயர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
# ராஜபார்வை (தொலைக்காட்சித் தொடர்)

**ராஜபார்வை** (*Raja Paarvai*) என்பது 22 மார்ச்சு 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பகல் 1 மணிக்கு ஒளிபரப்பான குடும்பம் காதல் நாடகத் தொடர் ஆகும். இது 'சஞ்சர் பாத்தி' என்ற வங்காள மொழித் தொடரின் மறு ஆக்கம் ஆகும்.  
இந்த தொடர் 'ரிஷி' என்பவர் இயக்கத்தில் 'முன்னா ரஹ்மான்' மற்றும் 'ரெஸ்மி ஜெயராஜ்' ஆகியோர் முன்னணி கதாபாத்திரத்தில் நடிக்க 'கேத்ரின் சோபா' என்பவர் ரேடேபைனிங் என்டேர்டைன்மென்ட் என்ற நிறுவனத்தின் மூலம் தயாரித்துள்ளார். இந்த தொடர் 18 திசம்பர் 2021 அன்று 207அத்தியாயங்களுடன் நிறைவு பெற்றது.
# ராஜபார்வை (தொலைக்காட்சித் தொடர்)

## கதை சுருக்கம்

ஆனந்த் என்ற பணக்கார வீட்டு இளைஞன் ஒரு விபத்துக்குப் பிறகு பார்வை இழக்கிறான். தனது முத்தமகனின் மகனின் விபத்திற்கு இரண்டாவது மகனான அரவிந்த் தான் கரணம் என அவன் மீது கோபமும் வெறுப்பும் காட்டும் தாய் மகாலட்சுமி. ஆனால் அண்ணன் தம்பி இருவரும் மிகவும் பாசமானவர்கள் ஒரு நாள் கூட தம்பியை பிரியாத ஆனந்த். இப்படி இவர்கள் வாழ்க்கை சென்றுகொண்டு இருக்கும் தரு வாயில் சாரு என்ற நடுத்தர குடும்பத்து பெண் மீது காதல் கொள்ளும் ஆனந்த். இவனின் வாழ்வில் சாரு வந்த பிறகு நடக்கும் மௌனம் சார்ந் காதலை இந்த தொடர் விளக்குகின்றன.
# ராஜபார்வை (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- முன்னா ரஹ்மான் - ஆனந்த்
- மகாலட்சுமி மற்றும் விஸ்வநாதனின் மகன். அரவிந்தின் அண்ணா. ஒரு விபத்தில் கண் பார்வையை இழக்கின்றான். சாரு மீது காதல் கொள்கின்றான்.
- ரெஸ்மி ஜெயராஜ் - சாரு
- சந்திரனின் மூத்த மகள்,பார்வதியின் சகோதரி.
- விகாஷ் சம்பத் - அரவிந்த்
- மகாலட்சுமி மற்றும் விஸ்வநாதனின் இளைய மகன். அண்ணன் ஆனந்த் மீது அளவு கடந்த பாசம் கொண்டவன். அமிர்தாவை காதலிக்கிறான்.
# ராஜபார்வை (தொலைக்காட்சித் தொடர்)

## நடிகர்கள்

### சாரு குடும்பத்தினர்

- கீர்த்தி விஜய் - பவித்ரா
- சந்திரன் மற்றும் கோகிலாவின் மகள், சாருவின் சகோதரி, விசாலட்ச்சியின் எதிரி. அக்கா மீது மிகுந்த பாசம் கொண்டவள்.
- கிரிஷ் - சந்திரன்
- கோகிலாவின் இரண்டாவது கணவன், சாரு மற்றும் பவித்ராவின் தந்தை.
- கவிதா - கோகிலா
- சந்திரனின் இரண்டாவது மனைவி, பவித்ராவின் தந்தை, சாருவின் வளர்ப்பு தாய்.
# ராஜபார்வை (தொலைக்காட்சித் தொடர்)

## நடிகர்கள்

### ஆனந்த் குடும்பத்தினர்

- ஆர்த்தி ராம்குமார் - மகாலட்சுமி விஸ்வநாதன்
- விஸ்வநாதனின் மனைவி, ஆனந்த், அரவிந்த் மற்றும் ஆர்த்தியின் தாய்.
- சிவன் சீனிவாசன் - விஸ்வநாதன்
- மகா லட்சுமியின் கணவன், ஆனந்த், அரவிந்த் மற்றும் ஆர்த்தியின் தந்தை.
- ஷர்னிதா ரவி - ஆர்த்தி
- மகாலட்சுமி மற்றும் விஸ்வநாதனின் ஒரே மகள், ஆனந்த் மற்றும் அரவிந்தின் சகோதரி.
# ராஜபார்வை (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- யாழினி ராஜன் - அமிர்தா (அரவிந்தின் காதலி)
- மகேஷ் - பாலாஜி (கோகிலாவின் சகோதரன்)
- ரேவதி பிரியா - விசாலாட்சி
- விஸ்வநாதனின் சகோதரி, ராகுலின் தாய்.
- மாஸ்டர் தீபக் - ராகுல்
- ரேவதி சங்கர்
- ஹரி கிருஷ்ணன்
- கார்த்திக் - மாறன்
- தரிசு ரியேய் - வந்தானா
- தீபா நேத்ரன்
- கிருபா - சாதனா
- சுதா
- விக்னேஷ் - வாசு
# ராஜபார்வை (தொலைக்காட்சித் தொடர்)

## நடிகர்களின் தேர்வு

நாம் இருவர் நமக்கு இருவர் என்ற தொடரில் நடித்த 'ரெஸ்மி ஜெயராஜ்' என்பவர் இந்த தொடரின் மூலம் மீண்டும் விஜய் தொலைக்காட்சியில் நடிக்கின்றார். இவர் திருமணத்திற்கு பிறகு நடிக்கும் முதல் தொடர் இதுவாகும். இவருக்கு ஜோடியாக தெலுங்கு மற்றும் தமிழ் தொலைக்காட்சி நடிகர் 'முன்னா ரஹ்மான்' என்பவர் நடிக்கின்றார். இவர் இந்த தொடரில் நடிப்பதற்காக சந்திரலேகா என்ற தொடரில் இருந்து விலகி இந்த தொடரில் நடிக்கின்றார் என்பது குறிப்பிடத்தக்கது.
# ராஜபார்வை (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# ராஜபார்வை (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# பாரிட் புந்தார்

**பாரிட் புந்தார்** (*Parit Buntar*) என்பது மலேசியா, பேராக் மாநிலத்தில், கிரியான் மாவட்டத்தில் அமைந்து உள்ள ஒரு நகரம். பினாங்கு மாநிலத்தின் நிபோங் திபால்; மற்றும் கெடா மாநிலத்தின் பண்டார் பாரு ஆகிய நகரப் பகுதிகளுடன் எல்லையாகக் கொண்டது.  
இங்கு பெருமளவில் பெரிய நெல் வயல்கள் உள்ளன. அதன் காரணமாக இந்த மாவட்டம் பேராக்கின் அரிசிக் களஞ்சியம் என்று அழைக்கப் படுகிறது. தொடர்ந்து மழை பெய்தால் சில இடங்களில் வெள்ளப் பெருக்கு ஏற்பட்டு பாதிப்புகளை ஏற்படுத்துகிறது.  
அதனால் வெள்ளப் பகுதிகளை மீட்டு எடுப்பதற்கும்; நெல் வயல்களின் உள்ளேயும் வெளியேயும் வெள்ளப் பெருக்கைக் கட்டுப் படுத்தவும்; பெரிய அளவிலான நீர்ப்பாசன முறை நடைமுறையில் உள்ளது.
# பாரிட் புந்தார்

## பொது

இந்த நகரம் வெப்பமண்டல காலநிலையைக் கொண்டுள்ளது. தீபகற்ப மலேசியாவில் வறண்ட காலம் என கருதப்படும் மாதங்களில்கூட மிக அதிகமாக மழை பெய்கிறது. வெப்பநிலை . ஆண்டு மழை சராசரியாக ஆகும்.  
சுங்கை ஆச்சே, பாகன் தியாங், தஞ்சோங் பியாண்டாங், கோலா குராவ் போன்ற இடங்களில் மீன்பிடித் தொழில் இரண்டாம் நிலை முக்கியத் தொழிலாக இடம் பெறுகிறது. எனினும் புதிதாகத் தோற்றுவிக்கப்பட்ட பாரிட் புந்தார் நகர வளாகம்தான் (Parit Buntar City Center) வணிகத்திற்கும் தொழில்துறைக்கும் முதன்மை வகிக்கின்றது.
# பாரிட் புந்தார்

## வரலாறு

பாரிட் புந்தார் எனும் பெயர் தோக் புந்தார் எனும் பெயரில் இருந்து வருகிறது. முன்பு காலத்தில் தோக் புந்தார் எனும் தலைவர் இருந்தார். சுங்கை கிரியான் எனும் கிரியான் நதியில் இருந்து கால்வாய்களை வெட்டி நெல் வயல்களுக்கு நீர் பாய்ச்சும் திட்டத்தை கொண்டு வந்தார்.  
முதன்முதலில் அவர் வெட்டிய கால்வாயின் பெயர் பாரிட் தோக் புந்தார் (Parit Tok Buntar). அந்த வகையில் அந்த இடத்திற்கும் பாரிட் புந்தார் என்று பெயர் வைக்கப்பட்டது.
# பாரிட் புந்தார்

## வரலாறு

### பாரிட் புந்தார் மணிக்கூண்டு

பாரிட் புந்தார் நகரத்தின் அடையாளச் சின்னமாக ஒரு மணிக்கூண்டு விளங்குகின்றது. இதைப் பெரிய மணி (Big Clock) என்று பாரிட் புந்தார் தமிழர்கள் அழைக்கிறார்கள்.  
1961 ஆகஸ்டு மாதம் 24-ஆம் தேதி, பாரிட் புந்தார் மக்களின் வளப்பத்தையும் வளர்ச்சியையும் நினைவு கூரும் வகையில் இந்த மணிக்கூண்டு திறப்புவிழா நடைபெற்றது. மலேசியத் தந்தை துங்கு அப்துல் ரஹ்மான் அவர்கள் திறப்புவிழா செய்தார்.
# பாரிட் புந்தார்

## வரலாறு

### பாரிட் புந்தார் சோக நிகழ்ச்சி

பாரிட் புந்தார் நகரின் மருங்கில் சுங்கை கிரியான் நதி ஓடுகிறது. இந்த நதியின் அமைதிக்குப் பின்னால் 1972 செப்டம்பர் மாதம் நடந்த ஒரு சோகம் நிகழ்ச்சியும் உள்ளது. 20 உயிர்களைப் பலி கொண்ட நிகழ்ச்சி. பெரும்பாலும் பள்ளி குழந்தைகள்.  
பாரிட் புந்தாரில் உள்ள பள்ளிக்குச் செல்ல படகுகளைப் பயன்படுத்தி ஆற்றைக் கடந்த மாணவர்கள் பலியானார்கள். அந்தச் சம்பவத்திற்குப் பின்னர் படகு நடவடிக்கைகள் நிறுத்தப்பட்டன. ஒரு பாலம் கட்டப்பட்டது. Behind the serenity of Sungai Kerian was a ferry tragedy that took place in September 1972. It claimed about 20 lives, mostly school children from Bandar Baharu, Kedah who crossed the river using the ferry to attend school in Parit Buntar, Perak.]</ref>
# பாரிட் புந்தார்

## போக்குவரத்து

பாரிட் புந்தார் நகரத்தைச் சென்று அடைவதற்கு கீழ்க்காணும் வழிமுறைகளைப் பின்பற்றலாம்.  
- வடக்கு-தெற்கு அதிவேக நெடுஞ்சாலை
- கூட்டரசு நெடுஞ்சாலை ஜாலான் ஈப்போ - பட்டர்வொர்த் சாலை (Federal Road (Jalan Ipoh-Butterworth)
- கேடிஎம் இடிஎஸ் (KTM ETS)
- கேடிஎம் கொமுட்டர்
- பினாங்கு அனைத்துலக விமான நிலையம் (Penang International Airport)
- ரேபிட் பினாங்கு பேருந்துச் சேவை (Rapid Penang)
- மலாயா மேற்கு கடற்கரை தொடருந்து வழித்தடம் (KTM Komuter Northern Sector)
# பாரிட் புந்தார்

## பாரிட் புந்தார் தமிழ்ப்பள்ளிகள்

### பாரிட் புந்தார் தமிழர்களின் சாதனைப்பள்ளி

பாரிட் புந்தார் நகரில் இரு தமிழ்ப்பள்ளிகள் உள்ளன. மிகப் பழைமை வாய்ந்த பள்ளிகள். அவற்றில் ஒன்று பாரிட் புந்தார் செயிண்மேரி தமிழ்ப்பள்ளி. மலேசியாவில் மிகப் பழமை வாய்ந்த தமிழ்ப்பள்ளிகளில் இதுவும் ஒன்றாகும். 116 ஆண்டுகள் பழைமை வாய்ந்த பள்ளி.  
1905-ஆம் ஆண்டில், ஏறக்குறைய 20 மாணவர்களையும் ஓர் ஆசிரியரையும் கொண்டு ஒரு சின்ன வீட்டில் இந்தப் பள்ளித் தொடங்கப்பட்டது. இப்போது அந்தப் பள்ளியில் 375 மாணவர்கள்; 25 ஆசிரியர்கள். இந்தப் பள்ளியில் பேரணி மண்டபம், அறிவியல் கூடம், வாழ்வியல் கூடம்; ஆசிரியர் அறை, அலுவலகம், நூலகம், கணினிக்கூடம், நடவடிக்கை அறை போன்றவை அனைத்து அறைகளும் குளிர்சாதன வசதிகளுடன் அமைந்து உள்ளன. மலாயா தமிழர்களின் வரலாற்றில் மற்றும் ஒரு சாதனை.  
முன்பு காலத்தில் அந்தப் பள்ளியும் அதைச் சார்ந்த நிலமும் வழிபாடு செய்யும் நோக்கத்திற்காக ஒரு கொடை நெஞ்சரால் தொடக்கத்தில் வழங்கப்பட்டது. பள்ளி நாட்களில் பாடங்கள் கற்பிக்கவும் ஞாயிற்றுக் கிழமைகளில் வழிபாட்டிற்காகவும் இந்த இல்லத்தைப் பயன்படுத்தினார்கள். அந்தச் சமயத்தில் இந்தப் பள்ளியின் தலைமையாசிரியராக திரு.எம். அந்தோணிசாமி என்பவர் சேவையாற்றினார்.
# பாரிட் புந்தார்

## பாரிட் புந்தார் தமிழ்ப்பள்ளிகள்

### இரண்டாம் உலகப் போருக்குப் பின்

1928-ஆம் ஆண்டில், மாணவர்களின் எண்ணிக்கை 50-ஆக உயர்ந்தது. 1938-ஆம் ஆண்டில், மாணவர்களின் எண்ணிக்கை 70. அதே 1938-ஆம் ஆண்டில் மூன்று வகுப்பறைகள் கொண்ட புதிய கட்டிடத்தில் கான்வெண்ட் ஆங்கிலப் பள்ளி கட்டப்பட்டது.  
1945-ஆம் ஆண்டில், இரண்டாம் உலகப் போருக்குப் பின் இந்த ஆங்கிலப்பள்ளி தைப்பிங்கிற்கு மாற்றம் கண்டது. 1946-ஆம் ஆண்டில் கான்வெண்ட் ஆங்கிலப் பள்ளியின் கட்டிடம் முழுமையாகத் தமிழ்ப் பள்ளிக்காகக் கொடுக்கப்பட்டது.
# பாரிட் புந்தார்

## பாரிட் புந்தார் தமிழ்ப்பள்ளிகள்

### டென்னிஸ்டவுன் தோட்டத் தமிழ்ப்பள்ளி

1957-ஆம் ஆண்டில் பேராக் மாநிலத் தமிழ்ப் பள்ளிகளின் கண்காணிப்பாளராகப் பணியாற்றிய திரு.எஸ்.சபாரத்தினம்; டென்னிஸ்டவுன் தோட்டத் தமிழ்ப் பள்ளியையும் இந்தத் தமிழ்ப்பள்ளியோடு இணைக்க முயற்சிகள் செய்தார்.  
1961 மார்ச் 8-ஆம் தேதி இந்தத் திட்டம் நிறைவேற்றம் கண்டது. மாணவர்களின் எண்ணிக்கை மென்மேலும் உயர்ந்தது. இதனைக் கருத்தில் கொண்டு மலேசிய அரசாங்கம் இரண்டு வகுப்பறைகளைக் கொண்ட ஒரு புதியக் கட்டிடத்தை 1961-ஆம் ஆண்டில் கட்டிக் கொடுத்தது.
# பாரிட் புந்தார்

## பாரிட் புந்தார் தமிழ்ப்பள்ளிகள்

### செயிண்மேரி தொடக்கத் தமிழ்ப்பள்ளி

இதனைத் தொடர்ந்து நிபோங் திபால் டிரான்ஸ் கிரியான் தோட்டத் தமிழ்ப் பள்ளியிலிருந்து நான்காம் வகுப்பைச் சேர்ந்த 15 மாணவர்கள் இப்பள்ளிக்குப் பயில வந்தார்கள்.  
1981-ஆம் ஆண்டு செயிண்மேரி தமிழ்ப்பள்ளி எனும் பழைய பெயர் “செயிண்மேரி தேசிய வகை தொடக்கத் தமிழ்ப்பள்ளி” எனும் புதிய பெயர் பெற்றது. 1991-ஆம் ஆண்டில் மேலும் நான்கு வகுப்பறைகள் கட்டப் பட்டன.
# பாரிட் புந்தார்

## பாரிட் புந்தார் தமிழ்ப்பள்ளிகள்

### பாரிட் புந்தார் வாவாசான் பள்ளி

2002-ஆம் ஆண்டில் பாரிட் புந்தாரில் அமைக்கப்பட்ட வாவாசான் பள்ளி வளாகத்தில் செயிண்மேரி தமிழ்ப்பள்ளிக்குத் தனிக்கட்டடம் ஒதுக்கப்பட்டது. அவ்வாண்டு சூன் மாதம் தொடங்கி வாவாசான் பள்ளி வளாகத்தில் செயிண்ட் மேரி தமிழ்ப்பள்ளி செயல்பட்டு வருகிறது.  
இன்றைய நிலையில், கிரியான் மாவட்டத்திலேயே மிகப் பெரிய பரப்பளவைக் கொண்டு, மிக நவீன கட்டடத்தில் செயிண்மேரி தமிழ்ப்பள்ளி செயல்படுகிறது. தற்போது 375 மாணவர்களோடும் 25 ஆசிரியர்களோடும் இயங்கிக் கொண்டு இருக்கிறது. பேராக் மாநிலத்தில் ஒரு நவீனப் பள்லி எனவும் அடையாளம் கூறப் படுகிறது.  
கல்வித் துறையிலும் புறப் பாடத்திலும் இந்தப் பள்ளி குறிப்பிடத்தக்க வளர்ச்சிகளைக் கண்டு வருகிறது. தொடர்ந்து பல சாதனைகளையும் வெற்றிகளையும் குவித்து வருகிறது.  
செயிண்மேரி வாவாசான் தமிழ்ப்பள்ளியின் அமைவிடம். **https://mapio.net/pic/p-18129509/**
# பாரிட் புந்தார்

## பாரிட் புந்தார் சிம்பாங் லீமா தமிழ்ப்பள்ளி

பாரிட் புந்தார் சிம்பாங் லீமா தமிழ்ப்பள்ளி (SJKT Simpang Lima Parit Buntar) மலேசியாவில் மற்றும் ஒரு பழைமையான தமிழ்ப்பள்ளி. 1919-ஆம் ஆண்டில் தோறுவிக்கப்பட்ட பள்ளி. இந்தப் பள்ளியில் 250 மாணவர்கள் பயில்கிறார்கள்.
# மரணத்தேள்

**மரணத்தேள்** (*Deathstalker*) *(லெயூரசு குயின்குயேசுரியாடசு)* என்ற தேள் சிற்றினம் புத்திடே குடும்பத்தினைச் சார்ந்தது. இது **பாலஸ்தீன மஞ்சள் தேள்**, **ஓம்துர்மன் தேள்**, **நகாப் பாலைவன தேள்** உள்ளிட்ட பல பேச்சுவழக்கு பெயர்களால் அழைக்கப்படுகிறது. இந்தப் பெயர்கள் பொதுவாக விலங்குகளின் வணிக ரீதியான பயன்பாட்டின் அடிப்படையில் உருவாகின்றன. இதனால் ஏற்படும் குழப்பத்தை அகற்ற, குறிப்பாக ஆபத்தான உயிரினங்களுடன், இவற்றை இருசொற் பெயரீடு முறையில் குறிப்பிடுகின்றனர். *லெயூரசு குயின்குயேசுரியாடசு* என்ற விலங்கியல் பெயரானது ஆங்கிலத்தில் "ஐந்து-கோடுகள் கொண்ட மென்மையான-வால்" என்று மொழிபெயர்க்கப்பட்டுள்ளது. 2014இல், துணையினம் *லெ. கு. ஹெப்ரேயசு* என்பதிலிருந்து பிரிக்கப்பட்டு சிற்றினமாக *லெயூரசு ஹெப்ரேயசாக* தரம் உயர்த்தப்பட்டது. *லெயூரசு* பேரினத்தின் பிற சிற்றினங்கள் பெரும்பாலும் "மரணத்தேள்கள்" என்று குறிப்பிடப்படுகின்றன.
# மரணத்தேள்

## விளக்கம்

*லேயூரசு குயின்குயேசுரியாடசு* மஞ்சள் நிறமுடையது. இதனுடைய நீளம் ஆகும். சராசரியாகத் தேள் ஒன்று நீளமுடையது.
# மரணத்தேள்

## புவியியல் வரம்பு

*லேயூரசு குயின்குயேசுரியாடசு* வட ஆப்பிரிக்காவிலிருந்து மத்திய கிழக்கு வரையிலான பாலைவன மற்றும் புதர்காடுகளில் வாழ்கின்றன. இது சகாரா, அரேபியப் பாலைவனம், தார்ப் பாலைவனம் மற்றும் நடு ஆசியாவில், அல்ஜீரியா மற்றும் மாலி முதல் எகிப்து, எத்தியோப்பியா, அனத்தோலியா மற்றும் அறபுத் தீபகற்பம் வரை கிழக்கு நோக்கி கசக்கஸ்தான் மற்றும் மேற்கு இந்தியா வரை பரவலாக நிலப்பரப்பில் பரவியுள்ளது.
# மரணத்தேள்

## விடம்

*லேயூரசு குயின்குயேசுரியாடசு* விடத்தில் உள்ள நரம்பு நச்சுக்கள் பின்வருமாறு:  
- குளோரோடாக்சின்
- சாரிப்டோடாக்சின்
- ஸ்கைலடாக்ஸின்
- அகிடாக்சின்கள் வகை 1, 2, 3
# மரணத்தேள்

## விடம்

### ஆபத்துகள்

தேள்களில் மிகவும் ஆபத்தான தேள், *லேயூரசு குயின்குயேசுரியாடசு* ஆகும். இதன் விடம் நரம்பு நச்சுகளின் சக்திவாய்ந்த கலவையாகும். குறைந்த அளவு விடம் ஆபத்தை விளைவிக்கக்கூடியதாக உள்ளது. இந்த தேள் கடி அசாதாரணமாக வலியினை தரக்கூடியது என்றாலும், பொதுவாக ஆரோக்கியமான மனிதனின் உயிருக்கு ஆபத்தினை விளைவிக்காது. இருப்பினும், சிறு குழந்தைகள், வயதானவர்கள் அல்லது பலவீனமானவர்கள் (இதய நிலை உள்ளவர்கள் மற்றும் ஒவ்வாமை உள்ளவர்கள் போன்றவை) அதிக ஆபத்தினை உணருவர். இத்தேள் கடிப்பதன் மூலம் உடலில் செல்லும் விசம் ஒவ்வாமை அபாயத்தை இயக்குகிறது. இசுரேலில் மேற்கொள்ளப்பட்ட ஆய்வில், கணைய அழற்சி உண்டாவது கண்டறியப்பட்டது. *லேயூரசு குயின்குயேசுரியாடசு* மரணம் பொதுவாக நுரையீரல் வீக்கம் காரணமாக ஏற்படுகிறது.  
டுவைபோர்டு (ஜெர்மனி), சனொபி பாஸ்ட்டர் (பிரான்சு) மற்றும் எதிர்விடம் மற்றும் தடுப்பு மருந்து தயாரிப்பு நிறுவனம், ரியாத் மரணத்தேளின் விசமுறிவு மருந்துகளைத் தயார் செய்கின்றன. மரணத்தேளின் விடம் உடம்பினுள் கடியின் மூலம் செலுத்தப்படுவது மருத்துவ அவசரநிலையாகக் கருதப்படுகிறது. ஏனெனில் அதன் விடம் வழக்கத்திற்கு மாறாக எதிர்விட சிகிச்சையை எதிர்க்கிறது. எனவே அதிக அளவிலான எதிர்விடம் தேவைப்படுகிறது.  
அமெரிக்க ஐய்கிய நாடுகள் உள்ளிட்ட பிற நாடுகளில், மரணத்தேளின் விடத்திற்கு எதிரான எதிர்விடம் அமெரிக்க உணவு மற்றும் மருந்து நிர்வாகத்தால் (அல்லது அதற்குச் சமமான நிறுவனத்தால்) அங்கீகரிக்கப்படவில்லை என்பதோடு, அவை பரிசோதனை மருந்துகளாக (ஐ.என்.டி) மட்டுமே கிடைக்கின்றன. வளைகுடாப் போர் அரங்கில் படையினர் புதுமைப்பித்தன் ஏற்பட்டால், அமெரிக்க ஆயுதப்படைகள் ஏவிபிசி-ரியாத் எதிர்விடத்தினை ஓர் பரிசோதனை மருந்தாகவே பராமரிக்கின்றன. மியாமி-டேட் தீ மீட்புத் துறையால் நிர்வகிக்கப்படும் புளோரிடா ஆன்டிவெனின் வங்கி மரணத்தேளின் எதிர்விடத்தினை பாதுகாக்கின்றது.
# மரணத்தேள்

## விடம்

### பயன்கள்

நெகேவ் பாலைவனத்தில் டெத்ஸ்டாக்கர்.]]
மரணத்தேளின் விடத்தின் ஓர் அங்கமான உள்ளபுரதக்கூறு, குளோரோடாக்சின் மனித மூளைக் கட்டிகளுக்கு சிகிச்சையளிப்பதற்கான திறனைக் கொண்டுள்ளது. விடத்தின் பிற கூறுகள் இன்சுலின் ஒழுங்குமுறைக்கு உதவுவதால் நீரிழிவு நோய்ச் சிகிச்சைக்குப் பயன்படுத்தப்படலாம் என்பதற்கான சான்றுகளும் உள்ளன.  
2015ஆம் ஆண்டில் மருத்துவ பரிசோதனை செயல்பாட்டில் புற்றுநோய் அறுவைச்சிகிச்சையில் புற்றுநோய் உயிரணுக்களை குறிக்க, மூளை கட்டி "வண்ணம்" (பி.எல்.ஜெட் -100) என ஒளிரும் மூலக்கூறுடன் குளோரோடாக்சின் பயன்படுத்தப்பட்டது. மூளை புற்றுநோய் அறுவை சிகிச்சையில் இது மிக முக்கியமானது. இங்கு முடிந்தவரைப் புற்றுநோய் உயிரணுக்களை அடையாங்கண்டு முழுவதும் அகற்றுவது முக்கியம். ஆனால் மூளையின் செயல்பாட்டிற்குத் தேவையான ஆரோக்கியமான திசுக்களை அகற்றக்கூடாது. விலங்கு சோதனைகளில், காந்த அதிர்வு அலை வரைவு பயன்பாட்டுடன் ஒப்பிடும்போது 200 புற்றுநோய் உயிரணுக்களை கொண்ட மிகச் சிறிய கொத்துக்களை முன்னிலைப்படுத்தக்கூடும், 500,000க்கும் அதிகமான வரம்பைக் கொண்டுள்ளது.
# மரணத்தேள்

## சட்டபூர்வமானது

மரணத்தேள், *லெ. குயின்குயேசுரியாடசு* பராமரிப்பது சட்டவிரோதமாக இருக்கலாம் அல்லது பொதுவாக ஆபத்தான விலங்குகளை வைத்திருப்பதைத் தடைசெய்யும் சட்டங்களைக் கொண்ட நாடுகளில் கட்டுப்படுத்தப்படலாம். வழக்கமான செல்லப்பிராணிகளாக இல்லாத விலங்குகளை வைத்திருக்க அனுமதி, அல்லது ஆபத்தான விலங்குகளை வைத்திருப்பதைக் கட்டுப்படுத்துதல் போன்ற சட்டங்களில் *எல்.குயின்வெஸ்ட்ரியாட்டஸ்* உள்ளிட்ட அதிகார வரம்புகள் பெருகிய முறையில் மற்றும் வெளிப்படையாக உள்ளன. மேலும் சில சந்தர்ப்பங்களில் உரிமம் பெற்ற உயிரியல் பூங்காக்கள் மற்றும் கல்வி வசதிகள் *மூலம் லெ. குயின்குயேசுரியாடசு* சேமிப்பதையும் தடைசெய்துள்ளன.  
பல அதிகார வரம்புகளில் மீன் மற்றும் வனவிலங்குத் துறையின் அனுமதி விலங்குகள் பலவற்றை வளர்க்கத் தேவைப்படுகிறது. நகரங்கள் மற்றும் நகராட்சி நிர்வாகங்கள் இவற்றின் விதிகள் மூலம் ஆபத்தான இந்த விலங்குகளை வளர்ப்பதைத் தடைசெய்துள்ளன.
# சருமத் தொற்று

**சருமத் தொற்று** (*Skin infection*) என்பது மனிதர்களிடமும் பிற விலங்குகளிலும் தோலில் ஏற்படும் தொற்றுநோயாகும். இது தளர்வான இணைப்பு திசு மற்றும் சீதமென்சவ்வுடன் தொடர்புடைய மென்மையான திசுக்களைப் பாதிக்கின்றது. இவை தோல் மற்றும் தோல் அமைப்பு நோய்த்தொற்றுகள் (எஸ்.எஸ்.எஸ்.ஐ), அல்லது தோல் மற்றும் மென்மையான திசு நோய்த்தொற்றுகள் (எஸ்.எஸ்.டி.ஐ) மற்றும் கடுமையான பாக்டீரியா எஸ்.எஸ்.எஸ்.ஐ (ஏ.பி.எஸ்.எஸ்.எஸ்.ஐ) எனப்படும் தொற்றுநோய்களின் வகையை உள்ளடக்கியது. இவை தோல் அழற்சியிலிருந்து (சருமத்தின் வீக்கம்) வேறுபடுகின்றன. தோல் நோய்த்தொற்றுகளும் தோல் அழற்சியை ஏற்படுத்தும்.
# சருமத் தொற்று

## காரணங்கள்

### பாக்டீரியா

பாக்டீரியா தோல் நோய்த்தொற்றுகள் சுமார் 155 மில்லியன் மக்களைப் பாதித்தன. மேலும் செல்லுலிடிசு சுமார் 600 மில்லியன் மக்களை 2013இல் பாதித்தது. பாக்டீரியா தோல் நோய்த்தொற்றுகள் பின்வருமாறு:  
- செல்லுலிடிசு: தோல் மற்றும் தோலடி அடுக்குகளின் கடுமையான வீக்கத்துடன் இணைப்பு திசுக்களின் பரவலான வீக்கம்
- எரிசிபெலாஸ்: பெரும்பாலும் நிணநீர் பரவலுடன் ஆழ்ந்த மேற்தோலின் கடுமையான தொற்று, கிட்டத்தட்டப் பிரத்தியேகமாக பீட்டா-*ஹீமோலிடிக் ஸ்ட்ரெப்டோகாக்கசு* பாக்டீரியாவால் ஏற்படுகிறது.<sup data-ve-ignore="true">&#x5B; *<span title="The material near this tag needs to be fact-checked with the cited source(s). (September 2019)">சரிபார்ப்பு தேவை</span>* &#x5D;</sup>
- போலிகுலிடிஸ்: மயிர்க்காலின் தொற்று
- இம்பெடிகோ: முன்பள்ளி குழந்தைகளிடையே பொதுவான தொற்றுநோயான ஏபிஎஸ்எஸ்எஸ்ஐ (கடுமையான பாக்டீரியா தோல் மற்றும் தோல் அமைப்பு தொற்று), முதன்மையாக *எஸ். ஆரியஸ்* மற்றும் *எஸ். பியோஜின்கள்*
# சருமத் தொற்று

## காரணங்கள்

### பூஞ்சை

பூஞ்சை தோல் தொற்று ஒரு மேலோட்டமான அல்லது ஆழ்ந்ததாகவோ இருக்கலாம். தொற்று தோல், முடி, மற்றும்/அல்லது நகங்களில் காணப்படலாம். மைசெடோமா என்பது பூஞ்சை தொற்றுநோய்களின் பரந்த குழுவாகும். இவை காலின் தோல் மற்றும் தோலடி திசுக்களில் பண்பு ரீதியாக உருவாகின்றன. சரியான முறையில் மற்றும் சரியான நேரத்தில் சிகிச்சை அளிக்கவிட்டால், மைசெட்டோமா நோய்த்தொற்றுகள் எலும்புகள் மற்றும் மூட்டுகள் போன்ற ஆழ்ந்த திசுக்களுக்குச் சென்று எலும்புச் சிதைவினை ஏற்படுத்தும். தீவிரமான எலும்புச்சிதைவினை குணப்படுத்த அறுவைசிகிச்சை மூலம் எலும்பு பிரித்தெடுத்தல் மற்றும் குறைபாடுடைய மூட்டுகளை நீக்கத் தேவைப்படும். 2010ஆம் ஆண்டு நிலவரப்படி, இந்நோய் உலகளவில் ஒரு பில்லியன் மக்களைப் பாதித்துள்ளது.
# சருமத் தொற்று

## காரணங்கள்

### ஒட்டுண்ணி

தோல் ஒட்டுண்ணி தாக்குதலின் பல உயிரினங்கள் ஈடுபடுகின்றன. இவற்றில் குறிப்பிடத்தக்கவை: வளையப்புழு, கணுக்காலி, பிரையோசோவா, கடற்காஞ்சொறி, நீலப்பச்சைபாசி, முட்தோலி, உருளைப்புழு, தட்டைப்புழு, மூத்தவிலங்கு மற்றும் முதுகுநாணி.
# சருமத் தொற்று

## காரணங்கள்

### தீநுண்மி

தீநுண்மிகளால் ஏற்படும் தோல் தொடர்பான பாதிப்புகள் டி.என்.ஏ மற்றும் ஆர்.என்.ஏ வைரசுகள் இரண்டினாலும் ஏற்படுகின்றன.
# பதினாறாவது தமிழ்நாடு சட்டமன்றம்

**பதினாறாவது தமிழ்நாடு சட்டமன்றம்** (16th Tamil Nadu Assembly) தமிழ்நாடு சட்டமன்றத் தேர்தல், 2021 இல் வெற்றி பெற்று மு. க. ஸ்டாலின் தலைமையில் அமைந்தது. தமிழ்நாடு சட்டப் பேரவைத் தலைவராக எம். அப்பாவு மற்றும் துணைத்தலைவராக கு. பிச்சாண்டியும் 11 மே 2021 அன்று போட்டியின்றி தேர்ந்தெடுக்கப்பட்டனர்.
# பதினாறாவது தமிழ்நாடு சட்டமன்றம்

## ஸ்டாலின் தலைமையிலான அரசு

2021 ஆம் ஆண்டில் நடைபெற்ற சட்டமன்றத் தேர்தலில் திமுக 125 தொகுதிகளைக் கைப்பற்றி, தனித்து ஆட்சியமைப்பதற்குத் தேவையான அறுதிப் பெரும்பான்மையைப் பெற்றது. மதச் சாற்பற்ற முற்போக்குக் கூட்டணி மொத்தம் 159 இடங்களைக் கைப்பற்றியது. பத்து ஆண்டுகளாக எதிர்க்கட்சியில் அமர்ந்திருந்த திமுக 2011 முதல் 2021 வரை ஆட்சியில் இருந்த அஇஅதிமுக இடமிருந்து ஆட்சியைக் கைப்பற்றியது.
# ஊட்

**DuKu Business** என்பது இந்தியாவைச் சேர்ந்த சந்தா வாரியான கோரிய நேரத்து காணொலி வழங்கும் கட்டணச் சேவை ஆகும். **வையகாம் 18** என்னும் ஊடக நிறுவனத்தின் இயங்கலை கரம் இதுவாகும். மார்ச்சு 2016 இல் இச்சேவை தோற்றுவிக்கப்பட்டது.
# ஊட்

## நிகழ்ச்சிகள்

**வையகாம் 18** நிறுவனத்திற்கு சொந்தமான தொலைக்காட்சி அலைவரிசைகளின் நிகழ்ச்சிகள் அனைத்தையும் ஊட்டில் எப்போது வேண்டுமானாலும் தரவு பயன்பாட்டுடன் காணமுடியும். நிக்கலோடியன், **எம்டிவி**, கலர்ஸ் குழுமம் உள்ளிட்டவை வையகாம் நிறுவனத்திற்கு சொந்ததானவை.  
இவ்வலைவரிசைகளில் ஒளிபரப்பப்படும் அத்தனை நிகழ்ச்சிகள், தொடர்கள், அசைவூட்டங்கள் அனைத்தையும் ஊட்டில் காண முடியும். 40,000 மணி நேரத்திற்கும் மேற்பட்ட உள்ளடகத்தைக் கொண்டது ஊட்.
# ஊட்

## ஒளிபரப்பிடம்

ஊட் இந்தியாவில் மட்டுமே முழுமையாக இயங்குகிறது. இதைத் தவிர்த்து **விர்ஜின் மீடியா** என்கிற கம்பிவட நிறுவனத்தின் மூலம் ஐக்கிய இராச்சியத்திலும் **ஸ்லிங் டிவி** என்னும் நிறுவனத்தின் மூலம் ஐக்கிய அமெரிக்காவிலும் ஊட்டின் நிகழ்ச்சிகளைக் காணமுடியும்.
# ஊட்

## ஊட் செலக்ட்

**பெப்ரவரி 2020** இல் **ஊட் செலக்ட்** என்கிற கட்டணச் சேவையை ஊட் அறிமுகப்படுத்தியது. விளம்பரமற்று காண்கை, தொலைக்காட்சி ஒளிபரப்புக்கு ஒரு நாள் முன்னரே காண்கை, ஊட்டால் தயாரிக்கப்படும் பிரத்யேகமான நிகழ்ச்சிகளைக் காண்கை ஆகியவை இந்த சேவையின் கூறுகள் ஆகும். பயனர் விருப்பத்தின் பெயரில் இது இயங்குகிறதே தவிர கட்டாயம் இல்லை.
# கிளை நிறுவனம்

**கிளை நிறுவனம்** அல்லது **சேய் நிறுவனம்** என்று அறியப்படும் நிறுவனம் வேறொரு நிறுவனத்தினால் கட்டுப்படுத்தப்படும் அல்லது சொந்தம் கொண்டாடப்படும் நிறுவனம் ஆகும். கட்டுப்படுத்தும் நிறுவனத்தை தாய் நிறுவனம் என்று அழைப்பர்.
# கிளை நிறுவனம்

## விவரங்கள்

கிளை நிறுவனங்கள் வரி நிமித்தம் நிருவாக நிமித்தம் தனித்து இயங்குகின்றன. எனவே இத்தகைய நிறுவனங்களை ஒரு குறிப்பிட்ட நிறுவனத்தின் பிரிவு என்று சொல்லலாகாது. தாய் நிறுவனமும் கிளை நிறுவனமும் ஒரே தொழிலில்தான் ஈடுபடவேண்டும் அல்லது ஒரே இடத்தில் தான் செயல்பட வேண்டும் என்கின்ற நிர்ப்பந்தம் இல்லை. தாய் நிறுவனங்களில் நட்டம் ஏற்படும் போது கிளை நிறுவனங்களை இணைப்பது அல்லது விற்பது வாடிக்கை.  
தாய் நிறுவனங்கள் தங்களின் பங்குகள் மூலம் கிளை நிறுவனங்களைக் கட்டுப்படுத்துகின்றன. தாய் நிறுவனங்கள் என்று அழைக்கப்படுபவை கிளை நிறுவனங்களை விட பெரியதாக இருக்க வேண்டிய அவசியமில்லை. சில சமயங்களில் கிளை நிறுவனங்கள், தாய் நிறுவனங்களைக் காட்டிலும் மதிப்புமிக்கதாய் உள்ளன.  
ஒரு குறிப்பிட்ட தாய் நிறுவனம் பல்வேறு அடுக்குகளாக கிளை நிறுவனங்களை நிருவகிப்பதும் நடக்கும். இத்தகைய அடுக்குகள் முதல் அடுக்கு கிளை நிறுவனம் இரண்டாம் அடுக்கு கிளை நிறுவனம் என்று வரிசைப்படுத்தப் பட்டிருப்பன.
# ஜூபிலி மாளிகை, ஐதராபாத்து

**ஜூபிலி ஹால்** (*Jubilee Hall*) என்பது 1913 ஆம் ஆண்டில் இந்தியாவின் முந்தைய ஐதராபாத் மாநிலத்தின் நிசாம் மிர் உஸ்மான் அலிகானின் காலத்தில் கட்டப்பட்ட ஒரு அரண்மனையாகும். இது ஐதராபாத்தின் கட்டடக்கலை படைப்புகளில் தலைசிறந்த ஒன்றாக கருதப்படுகிறது. இது ஐதராபாத்தின் நம்பள்ளியில் அமைந்துள்ளது. இது முன்னர் *பாக்-இ-ஆம்* என்று அழைக்கப்பட்ட பொது தோட்டங்களின் பச்சை புல்வெளிகளில் அமைந்துள்ளது.
# ஜூபிலி மாளிகை, ஐதராபாத்து

## வரலாறு

1937 ஆம் ஆண்டில், ஏழாம் நிசாமின் முடிசூட்டு வெள்ளி விழா விழா இங்கு நடைபெற்றது. எனவே இந்த அரண்மனைக்கு இப் பெயர் வந்தது. இந்த சந்தர்ப்பத்தில் தங்க முலாம் பூசப்பட்ட ஒரு சிறப்பு நாற்காலி செய்யப்பட்டு அதில் அவரது முகடு பொறிக்கப்பட்டது. நாற்காலி இப்போது புராணி அவேலியில் காட்சிக்கு வைக்கப்பட்டுள்ளது.  
இந்த நிகழ்வில் நிசாம் பரிசுகளையும் நினைவுச் சின்னங்களையும் பெற்றார். இந்த பரிசுப்பொருட்களும், ஓவியங்களும் கட்டிடத்தை இன்றும் அலங்கரிக்கின்றன.
# ஜூபிலி மாளிகை, ஐதராபாத்து

## கட்டிடக்கலை

இந்த மாளிகையை *ஜைன் யார் ஜங்* என்பவர் வடிவமைத்தார். இந்த கட்டிடம் இந்திய-பாரசீக பாணியில் கட்டப்பட்டுள்ளது. இதன் மையத்தில், நிசாமின் கிரீட வடிவ, நிசாமின் சிம்மாசனத்திற்கான சிறிய ஆனால் உயர்ந்த மேடை கட்டப்பட்டது. இது நடுவில் வெள்ளைச் சதுரமாக தெளிவாகத் தெரிகிறது.  
மாளிகையின் பிரமாண்டமான செவ்வக மண்டபம், சட்டமன்றம் அதன் தற்போதைய கட்டிடத்திற்குச் செல்வதற்கு முன்பு, 27 ஆண்டுகளாக மாநில சட்டமன்றக் குழு அலுவலகமாக பணியாற்றியது. மாளிகை இப்போது ஒரு மாநில மாநாட்டு மண்டபமாகவும், மாநில அரசாங்க செயல்பாடுகளுக்காகவும் செயல்படுகிறது.
# தாய் நிறுவனம்

**தாய் நிறுவனம்** அல்லது **பற்று நிறுவனம்** என்று அறியப்படும் நிறுவனம் பல்வேறு நிறுவனங்களில் பங்குகளை வாங்கி தக்கவைத்துக் கொள்ளும் நிறுவனமாகும். இத்தகைய நிறுவனங்களின் கீழுள்ள நிறுவனங்களை கிளை நிறுவனங்கள் என்பர். தாய் நிறுவனங்களையும் கிளை நிறுவனங்களையும் ஒருசேர **பெருநிறுவனக் குழுமம்** என்பர்.
# தாய் நிறுவனம்

## பதவேறுபாடு

ஒரு நிறுவனம் தாய் நிறுவனமாக அறியப்பட அதன் கிளை நிறுவனங்களின் பெருவாரியான பங்குகளை தக்கவைத்துக் கொண்டிருக்க வேண்டும். அப்படி பெருவாரியான பங்குகளை தக்க வைத்திருக்காத நிறுவனங்களைப் பற்று நிறுவனங்கள் என்றே அழைப்பர். எல்லாத் தாய் நிறுவனங்களும் பற்று நிறுவனங்கள். ஆனால், எல்லாப் பற்று நிறுவனங்கள் தாய் நிறுவனமாகா. எனினும், பல்வேறு நாடுகளில் பதங்கள் வேறுபடுகின்றன. சில நாடுகளில், பற்று நிறுவனங்கள் அனைத்தும் தாய் நிறுவனங்களின் பால் வைக்கப்படுகின்றன.
# தாய் நிறுவனம்

## விவரங்கள்

தாய் நிறுவனங்கள் பங்குதாரர்களின் இடையே பெரும் நம்பகத்தன்மை கொண்டவையாய் உள்ளன. ஒரு குழுமத்தின் மூலத் தகவல்கள், அறிவுசார் சொத்து மற்றும் வணிக இரகசியங்கள் தாய் நிறுவனங்களின் பால் தான் பெரும்பாலும் வைக்கப்படும். இதனால் நம்பகத்தன்மை கூடுகின்றது.  
ஒரு நிறுவனம் தனக்கு கீழ் ஒரு நிறுவனத்தை உருவாக்கி அதன் பெரும்பாலான பங்குகளை தன்னகத்தே வைத்துக்கொண்டு பங்குகளை மட்டும் விற்பனை செய்யும் போது அந்நிறுவனம் தாய் நிறுவனம் என்று அழைக்கப்படுகிறது. ஒரு தாய் நிறுவனம் தன் கிளை நிறுவனத்தின் அத்தனை பங்குகளையும் தக்க வைத்துக் கொள்ளும் போது அக்கிளை நிறுவனம் முற்றும் சொந்தமாக்கப்பட்ட கிளை நிறுவனம் என்று அழைக்கப்படுகிறது.
# முதலீட்டு நிறுவனம்

**முதலீட்டு நிறுவனம்** என்று அறியப்படும் நிறுவனங்கள் பிற நிறுவனங்களில் முதலீடு செய்வதன் மூலம் வருவாய் ஈட்டும் நிறுவனங்கள் ஆகும். இத்தகைய நிறுவனங்கள் தங்களின் வாடிக்கையாளர்களின் சார்பில் தேவையான இடத்து முதலீடு செய்து முதலீட்டின் பயனாக வரும் வருவாய் கூட்டு மற்றும் இழப்பில் பங்கு கொள்வன.
# முதலீட்டு நிறுவனம்

## விவரங்கள்

முதலீட்டு நிறுவனங்கள் நீண்ட கால வர்த்தக அடிப்படையில் செயல்படுகின்றன. குறுகிய காலத்தில் சிறுசிறு வர்த்தகத்தின் மூலம் வருவாய் ஈட்டும் போக்கு இவைகளிடம் இருக்காது. இத்தகைய நிறுவனங்கள் இடைநில் நிறுவனங்கள், காப்பீடு நிறுவனங்கள், வங்கிகள் தவிர்த்து பிற நிறுவனங்களில் முதலீட்டில் ஈடுபடுகின்றன.
# அயாத்து பக்சி பள்ளிவாசல்

**அயாத்து பக்சி பள்ளிவாசல்** (*Hayat Bakshi Mosque*) இந்தியாவின் தெலுங்கானா மாநிலம் ஐதராபாத் அருகேயுள்ள அயாத்து நகரில் அமைந்துள்ளது. அயாத்து பக்சி பேகம் பள்ளிவாசல் என்ற பெயராலும் இது அழைக்கப்படுகிறது. 1672 ஆம் ஆண்டில் கோல்கொண்டாவின் ஐந்தாவது சுல்தானான அப்துல்லா குதுப்சாவின் ஆட்சியின் போது இப்பள்ளிவாசல் கட்டப்பட்டது. அப்போது இதற்கு அயாத்து பக்சி பேகம் என பெயரிடப்பட்டது.  
இந்தியாவின் ஐதராபாத்து நகரத்தின் கோல்கொண்டாவில் உள்ள குதுப் சாகி கல்லறைகள் அமைந்துள்ள இடத்தில் இதேபெயரில் பள்ளிவாசல் அமைந்துள்ளது என்பதும் குறிப்பிடத்தக்கதாகும்.
# அயாத்து பக்சி பள்ளிவாசல்

## கட்டடக் கலை

பள்ளிவாசல் வழக்கமான குதுப்சாகி பாணி கட்டிடக்கலையில் களைப்புற்ற பயணிகள் ஓய்வெடுப்பதற்கான சராய் எனப்படும் இல்லத்துடன் கட்டப்பட்டுள்ளது. முகப்பில் ஐந்து அலங்கார வளைவுகள், இரண்டு தூபிகள், ஓர் ஒப்பனைப்பட்டை மற்றும் பாதுகாப்பிற்கான கைப்பிடிச்சுவர் ஆகியவை உள்ளன. இக்கைப்பிடிச் சுவர் கட்டிடங்களுக்கு இடையே நீண்டு மூடப்பட்ட பன்னிரண்டு பக்க காட்சிக்கூட பாதை முழுவதற்கும் ஓடுகிறது. தொழுகை கூடம் உயர்ந்த ஒரு மேடையில் அமைக்கப்பட்டுள்ளது. மேடையின் கிழக்குப் பக்கத்திற்கும் மசூதிக்கும் கீழே ஒரு கழுவு தொட்டி அமைக்கப்பட்டுள்ளது. இந்தப் பெரிய வளாகம் கிட்டத்தட்ட 5 ஏக்கர் பரப்பளவிற்கு பரவியுள்ளது. பயணிகளுக்கான ஓய்வு இல்லம் 150 மீட்டருக்கு 130 மீட்டர் நீள அகல முற்றத்தில் உள்ளது. இந்த விருந்தினர் மாளிகை 130 அறைகளைக் கொண்டதாகக் கூறப்படுகிறது. பள்ளிவாசலுக்கான ஆதி பாவ்லி எனப்படும் யானை கிணறு பள்ளிவாசலின் வடகிழக்கில் மிகப் பெரிய கிணறாக வெட்டப்பட்டுள்ளது.
# அயாத்து பக்சி பள்ளிவாசல்

## சர்ச்சை

2009 ஆம் ஆண்டு மே மாதத்தில் தொல்லியல் மற்றும் அருங்காட்சியகத் துறையானது, பெருநகர ஐதராபாத்து மாநகராட்சி ஆணையத்திடம் அயாத்து பக்சி பேகம் பள்ளிவாசலை ஒட்டியிருந்த 20 கட்டமைப்புகளை இடிக்க அனுமதி கோரியது. இது 1960 ஆம் ஆண்டின் புராதன நினைவுச் சின்னங்கள் மற்றும் தொல்பொருள் தளங்கள் மற்றும் எச்சங்கள் சட்டத்தை மீறிய செயல் என்ற சர்ச்சை எழுந்தது.
# பாபு கணேஷ்

**பாபு கணேஷ்** (*Babu Ganesh*) என்பவர் ஒரு இந்திய திரைப்பட நடிகர்-இயக்குநர் ஆவார். இவர் தமிழ் படங்களில் பணியாற்றியுள்ளார். இவரது படங்களில், திரைப்படத் தயாரிப்பு தொடர்பான கதை, திரைக்கதை, உரையாடல், பாடல், இசை, பாடல் வரிகள், படத்தொகுப்பு, ஒளிப்பதிவு, நடிப்பு, ஸ்பெசல் எபக்ட், இயக்கம், தயாரிப்பு, நடனப் பயிற்சி, சண்டைப் பயிற்சி போன்ற பல அம்சங்களை அடிக்கடி முயன்று பார்த்துள்ளார்.
# பாபு கணேஷ்

## தொழில்

பாபு கணேஷ் முதலில் கடல்புறா (1993) என்ற படத்தில் அறிமுகமாகி நடித்தார். பின்னர் விக்ரமனின் *புதிய மன்னர்கள்* (1994) படத்தில் துணை வேடத்தில் தோன்றினார். பாபு கணேஷ் பெரும் செலவில் *பாரதி* என்ற படத்திற்கான ஏற்பாடுகளை 1996இல் துவக்கினார். இப்படத்தில் இவருடன் குஷ்பூ நடிக்க முடிவானது. மேலும் இந்த ஜோடி படப்பணிகளைத் துவக்கும் முன்பு அன்னை தெரேசாவை சந்தித்து ஆசி பெற்றது. ஆனால் படத்தின் பணிகள் விரைவில் நிறுத்தப்பட்டன. படமும் வெளியாகவில்லை. இதேபோல் இவர் குஷ்புவுடன் ஆர். சி. சக்தியின் *இத்தனை நாள் எங்கிருந்தாய்* என்ற படத்தில் சிலகாலம் பணியாற்றினார். ஆனால் இந்தப்படம் இறுதியில் நிறைவு பெறவில்லை. பின்னர் இவர் 1997 ஆம் ஆண்டில் *நான் ஒரு இந்தியன்* என்ற படத்தின் பணிகளைத் துவக்கினார். இப்படத்தில் கதாநாயகியாக வினிதா நடிக்க, இளையராஜா இசையமைத்தார். ஆனால் படம் திரையரங்குகளில் வெளியாகவில்லை. பின்னர் இப்படத்தை 2003 இல் *தேசிய பார்வை* என்ற பெயரில் வெளியிட முயன்றார். ஆனால் இயலவில்லை. ஆனால் *இம்சை அரசன் 23ம் புலிகேசியின்* வெற்றிக்குப் பிறகு வடிவேலுவின் பிரபலத்தைப் பயன்படுத்தி 2006 ஆம் ஆண்டில் படம் வெளியிடப்பட்டது. பாபு கணேஷ் பின்னர் *நாகலிங்கம்* (2000) ஒரு பக்தித் திரைப்படத்தின் பணியைத் தொடங்கினார். மேலும் இந்த திரைப்படம் வெளியிடுவதற்கு முன்னர் பத்திரிகைகளுக்கு அளிக்கபட்ட அறிக்கைக்காக புகழ்பெற்றது. திரைப்படத்தின் காட்சிகளுக்கு ஏற்ற வாசனை திரையரங்குகளில் வெளியாகும் என்றும், இவ்வாறு வெளியிடப்படும் முதல் தமிழ்ப் படம் இது என்று அதில் கூறப்பட்டிருந்தது. இந்த படம் 2000 ஜூனில் மோசமான விமர்சனங்களுடன் வெளியிடப்பட்டு, வணிக ரீதியாக தோல்வியடைந்தது. 2000 களின் முற்பகுதியில், இவர் *மெரினா பீச்* என்ற பெயரிலான படத்தின் பணிகளைத் துவக்கினார். இப்படத்தில் *ரிவா பப்பர்* நடிக்க இவர் இயக்குநராகவும், மந்திராவுக்கு ஜோடியாகவும் நடித்தார். இருப்பினும் இந்த படமும் பின்னர் வெளியிடப்படவில்லை.  
2003 ஆம் ஆண்டில் தென்னிந்திய தொலைக்காட்சி அலைவரிசையான விண் தொலைக்காட்சியின் படைப்பு இயக்குநராக பாபு கணேஷ் நியமிக்கப்பட்டார். 2006 வது வருடம் *நடிகை* என்ற திரைப்படத்தின் பணிகளைத் தொடங்கினார் படத்தில் தேஜாஸ்ரீ முக்கிய வேடத்தில் நடித்தார். இது முந்தைய தசாப்தத்தங்களில் பல தமிழ் நடிகைகள் தற்கொலைக்கு காரணமான பல பிரச்சினைகளை வெளிச்சம் போட்டுக் காட்டும் படம் எனப்பட்டது. பாபு கணேஷ் இப்படத்தில் முக்கியக் கதாபாத்திரத்தில் நடித்தார். மேலும் படத்தின் கதை, திரைக்கதை, உரையாடல், இசை, பாடல் வரிகள் ஆகிய பொறுப்புகளையும் ஏற்றிருந்தார். இந்த படம் கவனிக்கப்படாமல் போனது. பின்னர் பாபு கணேஷ் தனது மகன் ரிஷிகாந்த் நடிக்க 2012 ஆம் ஆண்டில் *நானே வருவேன்* என்ற படத்தை முடித்து திரையரங்கில் வெளியிட காத்திருந்தார். இவர் தற்போது தெலுங்கு திகில் படமான *நின்னு ஒதலா* என்ற படத்தில் சகீலா, தேஜாஸ்ரீ ஆகியோர் நடிக்க படப்பிடிப்பு நடத்தி வருகிறார், அதே போல் தனது மகனுடன் *கடல் புறா* என்ற பெயரிலான ஒரு படத்தின் பணிகளையும் மேற்கொண்டு வருகிறார்.
# பாபு கணேஷ்

## திரைப்படவியல்

| 1985 | *முதல் மரியாதை* |  |  |
| --- | --- | --- | --- |
| 1993 | *கடல் புறா* |  |  |
| 1994 | *புதிய மன்னர்கள்* | பாண்டியன் |  |
| 1994 | *தாட் பூட் தஞ்சாவூர்* |  |  |
| 1995 | *மெரினா பீச்* | ஆனந்த் | *சித்ரங்கினி* என்று தெலுங்கில் மொழிமாற்றம் செய்யப்பட்டது |
| 1999 | *கெஸ்ட் அவுஸ்* |  |  |
| 2000 | *நாகலிங்கம்* | நாகலிங்கம் |  |
| 2001 | *தீர்ப்புகள் மாற்றப்படலாம்* | கணேஷ் |  |
| 2002 | *இரவு பாடகன்* |  |  |
| 2002 | *போலீஸ் சிஸ்டர்ஸ்* | தெலுங்கு படம் |  |
| 2005 | *பிளஸ் கூட்டணி* |  |  |
| 2006 | *தேசிய பார்வை* | ராஜா |  |
| 2007 | *ரசிகர் மன்றம்* | சத்யா |  |
| 2008 | *நடிகை* | ஆல்பர்ட் |  |
| 2012 | *நானே வருவேன்* |  |  |
| 2018 | *காட்டுப் புறா* |  |  |
# என்.டி.ஆர். தோட்டங்கள்

**என்டிஆர் தோட்டங்கள்** (*NTR Gardens* ) என்பது ஒரு சிறிய பொது, நகர்ப்புற பூங்காவாகும். இது, இந்தியாவின் ஐதராபாத்தில் உள்ள உசேன் சாகர் ஏரிக்கு அருகில் 36 ஏக்கர் பரப்பளவில் அமைந்துள்ளது. 1999ஆம் ஆண்டு முதல் பல கட்டங்களில் கட்டப்பட்ட இந்தப் பூங்கா, புவியியல் ரீதியாக நகரின் மையத்தில் அமைந்துள்ளது. மேலும் பிர்லா மந்திர், நெக்லஸ் சாலை மற்றும் லும்பினி பூங்கா போன்ற பிற சுற்றுலா தலங்களுக்கு அருகில் உள்ளது. இது புத்த பூர்ணிமா திட்ட ஆணையத்தால் பராமரிக்கப்படுகிறது. இது தெலங்காணா அரசின் கட்டுப்பாட்டில் செயல்படுகிறது.
# என்.டி.ஆர். தோட்டங்கள்

## வரலாறு

### ஆரம்பம்

1999இல், ஆந்திராவின் முன்னாள் முதல்வரான என். டி. ராமராவ் நினைவுச்சின்னம் அமைக்க 55 ஏக்கர் நிலம் பயன்படுத்தப்பட்டது. இதை நா. சந்திரபாபு நாயுடு திறந்து வைத்தார். என்.டி.ஆர். பற்றி ஒரு அருங்காட்சியகத்தை நிர்மாணிப்பதன் மூலம் என்.டி.ஆர் தோட்டங்கள் என்று குறிப்பிடப்பட்ட இந்த பகுதியை மேலும் விரிவுபடுத்த திட்டமிடப்பட்டது. இந்த நினைவுச்சின்னம் புத்த பூர்ணிமா திட்டத்தின் ஒரு பகுதியாக இருந்தது. உசேன் சாகர் ஏரி மற்றும் அதன் சுற்றுப்புறங்களை ஒரு முக்கிய சுற்றுலா அம்சமாக அழகுபடுத்துவதற்கும் மேம்படுத்துவதற்கும்இதை ஐதராபாத் நகர அபிவிருத்தி ஆணையம் கையாள்கிறது.  
2000ஆம் ஆண்டில், ஆந்திர அரசு என்.டி.ஆர் தோட்டம், ஒரு பாறைத் தோட்டம் மற்றும் ஐமாக்ஸ் திரையரங்கம் போன்ற பல திட்டங்களுடன் இந்த பகுதியை அபிவிருத்தி செய்வதற்கான திட்டங்களை வெளிப்படுத்தியது. சில நாட்களுக்குப் பிறகு, துபாயைச் சேர்ந்த வெளிநாடு வாழ் இந்தியர்களால் ரூ.27 கோடி செலவில் பாறைத் தோட்டம் ஒன்று அமைக்க ஒரு திட்டமிடப்பட்டது. ஐமாக்ஸ் திரையரங்கத் திட்டத்திற்கு ரூ.52 கோடியை ஒரு தனியார் நிறுவனத்திற்கு ஒதுக்கீடு செய்யப்பட்டது. இந்த இரண்டு திட்டங்களும் நினைவுச்சின்னத்தை வைத்திருந்த அதே 55 ஏக்கர் நிலத்தில் செயல்படுத்தப்பட இருந்தன.
# என்.டி.ஆர். தோட்டங்கள்

## வரலாறு

### சர்ச்சை

சனவரி 2000இல் இந்தத் தோட்டங்களில் பணிகள் தொடங்கியதும், இரண்டு இலாப நோக்கற்ற அமைப்புகளின் மனு தோட்டங்களில் கட்டுமான நடவடிக்கைகளை உடனடியாக நிறுத்தக் கோரியது. ஏரியைச் சுற்றியுள்ள பகுதியை ஒரு பொழுதுபோக்கு மண்டலமாக விதிமுறைகள் காட்டியுள்ளன. வணிக அல்லது குடியிருப்பு நோக்கங்களுக்காக அனைத்து கட்டுமானங்களிலிருந்தும் விலகி இருக்க வேண்டும் என்று அவர்கள் வாதிட்டனர். இந்த முன்மொழியப்பட்ட திட்டங்கள் இவை அனைத்தையும் மீறியதாக இருப்பதாக அவர்கள் கூறியதால், இந்தத் திட்டங்களைத் தொடர அனுமதிப்பதற்கு முன்பு அவர்கள் பொது விசாரணை மற்றும் சுற்றுச்சூழல் பாதிப்பு மதிப்பீட்டை நாடினர். அதன்படி, மேலதிக உத்தரவு வரும் வரை கட்டுமானத்தை நிறுத்துமாறு உள்ளூர் உச்ச நீதிமன்றம் அதிகாரிகளுக்கு அறிவுறுத்தியது.  
1980 ஆம் ஆண்டு ஐதராபாத் நகர அபிவிருத்தி ஆணையத்தின் திட்டத்தின் படி, என்.டி.ஆர் தோட்டங்கள் அமைந்துள்ள பகுதி முதலில் ஒரு நீர்நிலையாக இருந்தது. ஆனால் 1994 இல் ஒரு அரசிதழ் அறிவிப்பு அத்தகைய கட்டுமான நடவடிக்கைகளை அனுமதிக்கக்கூடும் என்று ஒரு ஊடக அறிக்கை பரிந்துரைத்தது.
# என்.டி.ஆர். தோட்டங்கள்

## வரலாறு

### தற்போது

2001 ஆம் ஆண்டில், இதன் அபிவிருத்தி திட்டங்களுக்கு ரூ.40 கோடி ஒதுக்கப்பட்டது. பலவிதமான தாவரங்களைத் தவிர, தோட்டங்களில் ஒரு நினைவு வளாகம், பார்வையாளர்கள் தொடர்வண்டி, உணவகங்கள், ஒரு செயற்கை அருவி ஆகியவையும் உள்ளன.
# அகானா

**அஹானா** (*Ahana*) என்பவர் ஒரு இந்திய நடிகை ஆவார். இவர் முதன்மையாக தமிழ் திரையுலகில் பணியாற்றுகிறார். மலையாள, கன்னட படங்களிலும் நடித்துள்ளார்.
# அகானா

## திரைப்பட வாழ்க்கை

1993 ஆம் ஆண்டில் வெளியான தமிழ் திரைப்படமான *அரண்மனைக்கிளி* படத்தில் அஹானா அறிமுகமானார். அவரது மலையாள திரைப்பட அறிமுகமானது 1994 இல் *தி சிட்டி* ஆகும்.
# அகானா

## திரைப்படவியல்

| 1993 | *அரண்மனைக்கிளி* | பூங்கொடி | தமிழ் | அறிமுக படம் |
| --- | --- | --- | --- | --- |
| 1994 | *இராவணன்* | மீனா | தமிழ் |  |
| 1994 | *சீவலப்பேரி பாண்டி* | ஒயிலா | தமிழ் |  |
| 1994 | *செவத்த பொண்ணு* | சரோஜா | தமிழ் |  |
| 1994 | *தி சிட்டி* | பிரியா | மலையாளம் |  |
| 1997 | *யுத்தா* | அக்ஷிதா | கன்னடம் |  |
| 1998 | *சூரியவனம்* | மலையாளம் |  |  |
| 1999 | *சிவன்* | அஹானா | தமிழ் |  |
# பதேபோரா

**பதேபோரா** (Fatehpora) பதேபுரா என்றும் அழைக்கப்படும் இது இந்தியாவின் ஜம்மு-காஷ்மீர் ஒன்றியப்பகுதியில் உள்ள அனந்த்நாக் மாவட்டத்தின் பொருளாதார மையப் பகுதியாகும். இது 33.65 °வடக்கிலும் 75.16 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 1600 மீட்டர் (5478 அடி) உயரத்தில் உள்ளது.
# பதேபோரா

## புள்ளிவிவரங்கள்

2011 இந்தியா மக்கள் தொகை கணக்கெடுப்பின்படி, இதன் மக்கள் தொகை 6,737 என்ற அளவில் இருந்தது. இதில் 51% ஆண்களும் 49% பெண்களும் இருந்தனர். நகரத்தின் சராசரி கல்வியறிவு விகிதம் 60% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 67% , பெண்களின் கல்வியறிவு 53% என உள்ளது. நகரில், 17% மக்கள் 6 வயதிற்குட்பட்டவர்கள். இங்கு வசிக்கும் அனைத்து நபர்களும் சுன்னி இசுலாமியர்கள் .
# பதேபோரா

## நிலவியல்

பதேபுரா, சிறீநகரிலிருந்து 65 கிலோமீட்டர் (40 மைல்) தொஅலைவில் அமைந்துள்ளது. பாபடர், கான் போரா, கபாமார்க், குந்த் பதேபோரா மற்றும் குச்சிபோரா போன்ற முக்கிய பகுதிகளை கொண்டுள்ளது. இதன் அருகில் பிரிங்கி நதி ,சாண்ட்ரான் போன்ற ஆறுகள் உள்ளது. இதன் விளைவாக வரும் நதிக்கு வெத் அல்லது ஜீலம் என்று பெயரிடப்பட்டது.
# பதேபோரா

## போக்குவரத்து

### தொடர் வண்டி

சாதுரா தொடர் வண்டி நிலையம் மற்றும் அனந்த்நாக் தொடர் வண்டி நிலையம் ஆகியவை பதேபோராவிற்கு மிக அருகில் உள்ள தொடர் வண்டி நிலையங்களாகும். இருப்பினும், எப்போதும் ஜம்மு தொடர் வண்டி நிலையம் முக்கிய ரயில் நிலையமாகும். இது பதேபுராவுக்கு 243 கி. மீ. தொலைவிலுள்ளது.
# தாராமதி பரதாரி

**தாராமதி பரதாரி** (*Taramati Baradari*) என்பது கோல்கொண்டாவின் நான்காவது சுல்தானான இப்ராஹிம் குலி குதுப் ஷாவின் ஆட்சியில் கட்டப்பட்ட பாரசீக பாணியிலான வரலாற்று பயணிகள் ஓய்வெடுக்குமிடமாகும்
# தாராமதி பரதாரி

## வரலாறு

இக்க்கட்டிடம் மூசி ஆற்றின் கரையில் கட்டப்பட்டது. இன்று, இப்பகுதி இந்தியாவி ஐதராபாத்தின் நகர எல்லைக்குள் அமைந்துள்ளது. கோல்கொண்டாவின் ஏழாவது சுல்தான், அப்துல்லா குதுப் ஷாவிவுக்குப் பிடித்தமான கணிகையும், குச்சிப்புடி நடனக் கலைஞருமான தாராமதியின் பெயரை இக்கட்டிடத்துக்கு வைத்ததாக சுற்றுலாத் துறை கூறுகிறது.
# தாராமதி பரதாரி

## புனைவுகள்

அப்போதைய சுல்தானை தாராமதி என்ற நடன மங்கையுடன் இணைக்கும் காதல் கதைகள் மூலம் சுற்றுலாத் துறை இருப்பிடத்தை ஊக்குவிக்கிறது. அத்தகைய ஒரு கதை என்னவென்றால், அப்துல்லா குதுப் ஷாவின் ஆட்சிக் காலத்தில், இந்த விடுதியில் பயணிகளுக்காக அவர் பாடியபோது, தாரமதியின் குரலை ஷா கேட்டதாகவும், அதே நேரத்தில் அவர் இரண்டு கிலோமீட்டர் தொலைவிலுள்ள கோல்கொண்டா கோட்டையில் அமர்ந்திருந்ததாகவும், அவளுடைய குரல் காற்றின் மூலம் இளவரசனை அடைந்தது என்றும் ஒரு கதை உலாவுகிறது. ஆனால் இதற்கான எவ்வித ஆதாரங்களும் இல்லை.  
மற்றொரு கட்டுக்கதை, தாராமதி, பிரேமாமதி என்ற இரு நடனக் கலைஞர்களைப் பற்றி கூறுகிறது. அவர்கள் அரசவையில், மன்னர் மற்றும் அப்துல்லா குதுப் ஷாவிக்கும் இடையில் கட்டப்பட்ட கயிறுகளில் நடனமாடினர்.  
கோட்டைக்கு வடக்கே சுமார் அரை மைல் தொலைவில் அப்துல்லாவின் கல்லறை குதுப் சாகி கல்லறைகளுக்கு மத்தியில் உள்ளது. குதுப் ஷாஹி மன்னர்களையும் இராணிகளையும் ஒரு காலத்தில் ரோஜா தோட்டங்களில் புதைத்தனர்.  
தாராமதி மற்றும் பிரேமாமதி ஆகியோருக்கு அஞ்சலி செலுத்தும் விதமாக, அவர்கள் இருவரும் குதுப் சாகி கல்லறைகளில் அடக்கம் செய்யப்பட்டனர்.
# தாராமதி பரதாரி

## புதுப்பித்தல்

தாரமதி பரதாரி கட்டிடம் 12 கதவுகளைக் கொண்டுள்ளது. மேலும், காற்றோட்டத்தை அனுமதிக்கும் வகையில் அமைந்துள்ளது. அந்தக் காலத்தில் பயன்படுத்தப்பட்ட மிகவும் உள்நாட்டு நுட்பங்களில் இதுவும் ஒன்றாகும்.  
திறந்த மண்டபத்தினுள் 500 பேர் அமரும் திறன் கொண்ட காற்று குளிரூட்டப்பட்ட அரங்கம், 1600 பேர் கொள்ளக்கூடிய திறந்தவெளி அரங்கம், 250 பேர் அமரக்கூடிய ஒரு உணவுக் கூடம், பல உணவு விடுதிகள், நீச்சல் குளம் போன்ற வசதிகள் உள்ளன.
# புதுவைக் கிருஷ்ணா

**புதுவைக் கிருஷ்ணா** என்கிற ம.ஏ. கிருட்டினகுமார் தமிழ்ப்பேராசிரியராவார். முனைவர் பட்டம் பெற்றுள்ள இவர், கவிதைகள், சிறுகதைகள், நாவல், கட்டுரை எனப் பல படைப்புகளைப் படைத்து வருகிறார். தமிழகத்தின் சென்னையின் கே. கே. நகரில் பிறந்து வளர்ந்த இவர் கோடம்பாக்கம் அரசு பள்ளியில் ஆறாம் வகுப்பு முதல் பன்னிரண்டாம் வகுப்பு வரை படித்தவர். இவரது தாத்தா கோவிந்தன் இராணுவப்பணியில் இருந்ததால் நாட்டுப்பற்றுடன் திகழ்ந்தார். மேனிலைக் கல்வி பயிலும் காலத்தில் நாட்டு நலப்பணித்திட்ட தன்னார்வலரானார். சென்னை, கௌரிவாக்கத்திலுள்ள எஸ்.ஐ.வி.இ.டி கல்லூரியில் இளங்கலைப் படிப்பு பயிலும்பொழுது தேசிய மாணவர்ப்படையில் சேர்ந்து 'பி' சான்றிதழ் பெற்றார். பின்னர் முதுகலை மாநிலக்கல்லூரியிலும், இளமுனைவர் (எம்.ஃபில்) பட்டம் பச்சையப்பன் கல்லூரியிலும், முனைவர் பட்டம் மாநிலக் கல்லூரியிலும் பெற்றார். மாநிலக் கல்லூரியில் தமிழ்த்துறைத்தலைவராகப் பணியாற்றியபோது சுப்பிரமணியக் கவிராயாரை ஆய்வு செய்தார். கவிஞர் மு. மேத்தாவின் வரலாற்றுப் புதினங்களையும் ஆய்வு செய்தார்.
# புதுவைக் கிருஷ்ணா

## வாழ்க்கை

ஏழ்மையான குடும்பத்தில் பிறந்த இவர் கல்லூரியில் படிக்கும் போதே பணிக்குச்சென்றார். காலையில் கல்லூரி மாலையில் விடுதி என அவருடைய முதுகலைப்படிப்பு நிறைவுற்றது. சென்னை, தேனாம்பேட்டையிலிருந்த மிகப்பெரிய நட்சத்திர ஓட்டலில் வரவேற்பாளராகப் பணியாற்றினார். சென்னைப் பல்கலைக்கழகத்தில் கல்வியியலில் முதுகலைப் பட்டம் (எம்.எட்.) பெற்றபிறகு பள்ளியில் ஆசிரியராகச் சேர்ந்தார். பின்னர் பல்கலைக்கழக மானியக்குழு நடத்தும் விரிவுரையாளருக்கான தேர்வில் (யுஜிசி, நெட்) இருமுறை தேர்ச்சி பெற்றார். பச்சையப்பன் அறக்கட்டளையின் கீழ் இயங்கும் சென்னை அண்ணாநகரிலுள்ள கந்தசாமி நாயுடு கல்லூரியில் மாலை நேர விரிவுரையாளராகப் பணியாற்றினார். காலையில் சென்னை, கந்தக்கோட்ட முருகன் கோவிலின் முத்துக்குமாரசுவாமி தேவஸ்தானப் பள்ளியில் தமிழாசிரியராகப் பணியாற்றினார். சனி, ஞாயிற்றுக்கிழமைகளில் சென்னைப்பல்கலைக்கழகத் தொலைதூரக் கல்வியில் பயின்ற மாணாக்கர்களுக்கும் தமிழ் இலக்கியம் கற்பித்துள்ளார். பின்னர் சென்னை, பல்லாவரத்திலுள்ள வேலன் அறிவியல் கல்லூரியில் தமிழ் விரிவுரையாளராகப் பணியாற்றினார். அப்பொழுது மத்திய பொதுப்பபணி தேர்வாணையாத்தால் (யு.பி.எஸ்.ஸி) தேர்வு செய்யப்பெற்று புதுச்சேரி, தாகூர் கலைக்கல்லூரியில் தமிழ்ப்பேராசிரியராகப் பணியாற்றினார். இங்கு பணியாற்றும் காலத்தில் தேசிய மாணவர்ப்படை (என்.சி.சி.) விமானப்படைப் பிரிவில் பறக்கும் அதிகாரியாகப் (ஃப்ளையிங் ஆஃஸராக) பணியாற்றினார். பின்னர் காரைக்கால் அறிஞர் அண்ணா அரசு கலை மற்றும் அறிவியல் கல்லூரிக்கு தமிழ்த்துறைத்தலைவராகப் பணிமாற்றம் செய்யப்பட்டார். அதற்குப் பின் புதுச்சேரி, காஞ்சிமாமுனிவர் அரசு பட்டமேற்படிப்பு மற்றும் ஆராய்ச்சி நிறுவனத்திற்குப் பணிமாற்றம் செய்யப்பட்டு தமிழ்ப்பேராசிரியராகப் பணியாற்றி வருகிறார்.  
தமிழ் இலக்கியத்தில் மட்டுமின்றி மொழியியல், இதழியல், மொழிபெயர்ப்பியல், ஆங்கிலத்திலும் முதுகலைப் பட்டம் பெற்றவர். ஐந்து எம்.ஏ. என நண்பர்களால் அன்புடன் அழைக்கப்பட்டார். நாட்டுப்புறவியலிலும், சைவ சித்தாந்தத்திலும் பட்டயப் படிப்பு படித்தார். ஆங்கிலம், இந்தி, தெலுங்கு, சமஸ்கிருதம்,ஃப்ரெஞ்சு எனப் பல மொழிகளைக் கற்றவர்.  
சொற்பொழிவாற்றுவதிலும், மாணாக்கர்களை, இளைஞர்களை ஊக்கப்படுத்துவதிலும் தணியாத விருப்பம் கொண்டவர். தமிழ் இலக்கியங்களை பல்வேறு ஊடகங்களில் பதிவு செய்து வருபவர். பதிமூன்று நூல்களும் எழுபத்தோரு ஆய்வுக்கட்டுரைகளும் எழுதி, தமிழ் இலக்கியப் படைப்புலகில் தம்மை இணைத்துக்கொண்டவர்.